 Ibà Lassa: Ẹmí òsìsẹ ìlera ní Ondo bọ Lassa Fever gba ẹmí òsìsẹ ìlera ní Ìpínlẹ Ondo Ìròyìn tó ni létí wípé, olóògbé náà dákẹ ní ibùdó tí wọn ti ń tọjú kíndìnrín ní ilé ìwòsàn ti ìpínlẹ Ondo. Wọn ní òsìsẹ inú yàrá àyẹwò yìí kó àìsàn ibà Lassa náà ní ìlú Porthacourt níbi tó ti lọ se àbẹwò sí mọlẹbí rẹ kan tó ti kó àrùn náà, tó sì ti ba ibẹ lọ. Láìpẹ ni àwọn òsìsẹ ilé ìwòsàn náà ké gbàjarè pé àwọn alásẹ kò gbé ìgbésẹ láti dá àbò bo àwọn òsìsẹ. Àwọn iròyin tì ẹ leè ní ìfẹ síí: Amòfin Agbájé: Ọpọlọpọ olósèlú kò lè júwe àdúgbò wọn Wọn fi ẹsùn kan àwọn alásẹ ilé ìwòsàn náà wí pé, wọn mọ nípa ìsẹlẹ àìsàn Lassa nínú ilé ìwòsàn ọhún, tí wọn sì ti fi tó olùdarí àgbà ilé ìwòsàn létí sùgbọn wọn ní, ó kọ láti pàsẹ pé kí wọn se àyẹwò fún àwọn òsìsẹ pàápàá àwọn tó ń rí sí ètò ìlera. Ní ìdàkejì ẹwẹ, Kọmísánà ìpínlẹ náà fún ètò ìlera, Dókítà Wahab Adegbenro sọ pé, kò sí irú ìsẹlẹ yìí ní ìpínlẹ náà. : Òsìsẹ ìlera kan ní ìpínlẹ Òndó, Rasheedat Mohammed ti gbẹmìí mì látàrí ìkọlù àìsàn ibà Lassa. 